Publication: Magyar Közlöny
Issue: MK-2000-50 (Year: 2000, Number: 50)
Era: 1990-2004
Section: szóló 1964. évi IV. törvény 46. §-ának felhatalmazása alapján kibocsátott Korm. r. 1. § (1) bekezdés második fordulata pedig a közműves szennyvízelvezetést közüzemi szolgáltatásnak minősíti. A Korm. r. e szolgáltatás igénybevételének és díja kialakításának számos feltételét is meghatározza. Ezek körében az indítványban hivatkozott 24. §
Paragraph Index: 390

(5) bekezdése a csatornadíj meghatározásánál követendő eljárást szabályozza: „A csatornadíj alapja a mért vízmennyiség, mérés hiányában a csatornaműbe bekötött ingatlanon felhasznált teljes vízmennyiség, függetlenül attól, hogy annak beszerzése honnan történt. A vízmennyiség a (6)—(8) bekezdésben foglaltakon túl egyéb címen (bedolgozás, párolgás, szivárgás, elfolyás stb.) nem csökkenthető.” Az Ör. 2. § (5) bekezdése idézett rendelkezésében említett (6)—(8) bekezdések azokat a körülményeket határozzák meg, amelyek figyelembevételével a szennyvízmérő hiányában csökkenteni lehet a csatornadíj kialakításánál értékelhető vízmennyiséget. „(6) Ha a vízhasználó saját szennyvízelvezető művel rendelkezik, a csatornadíj alapjául szolgáló vízmennyiséget az abban elvezetett szennyvíz mennyiségével csökkenteni kell.

Source: https://magyarkozlony.hu/hivatalos-lapok/67af7a5979787b8ab834775683fc7dbf6f45285d/dokumentumok/5cafbfc334e117daec472c55d456b8c95102a64d/letoltes